A mai Kisfaludy Károly Gimnázium hosszan elnyúló, egyemeletes épülete eredetileg a pécsi püspökök nyári pihenőhelye, mohácsi birtokuk központja volt. A magyarországi barokk építészet e jelentős emlékét - akkor még a városon kívüli területen - Berényi Zsigmond püspök emeltette 1732-ben (a püspök címere a kapu felett látható), de teljesen csak 1799-ben utóda, Esterházy Pál László idejében készült el.